paragraph_text: Ur (sumerski: Urim(ki), akadski: Uru, arapski: أور‎‎) je drevni grad u južnoj Babiloniji, danas moderni Tell el-Mukajar (تل المقير‎‎) u južnom Iraku. Ur je nekad bio obalni grad smješten nedaleko od ušća rijeke Eufrat u Perzijski zaljev, dok je danas povučen u unutrašnjost, južno od Eufrata, na njegovoj desnoj obali, 16 km od grada Nasirije i blizu staroga grada Eridua. Sam grad poznat je po hramu ziguratu, gotovo još uvijek netaknutom koji je bio svetište božice mjeseca imenom Nana u sumerskoj mitologiji. Ur je mjesto gdje je niknulo prvo klinasto pismo, odakle sežu počeci astronomije i matematike, umjetnosti i obrta. mini|lijevo|<center>Tzv. »Abrahamova kuća« u Uru 2016. god. Ur je 2016. godine, zajedno s još šest lokaliteta pod nazivom „Ahvar u južnom Iraku”, upisan na UNESCO-ov popis mjesta svjetske baštine u Aziji kao „jedan od tri arheološka lokaliteta mezopotamijskih gradova iz vremena vladavine Sumerana, između 4. i 3. tisućljećja prije Krista u jednom od najvećih kopnenih sustava ušća u krajnje vrućem i suhom okolišu”.<ref>The Ahwar of Southern Iraq: Refuge of Biodiversity and the Relict Landscape of the Mesopotamian Cities na službenim stranicama UNESCO-a Pristupljeno 22. srpnja 2016. mini|lijevo|<center>Plan grada: <small>A. Sjeverna vrata; B. Južna vrata; 1. Zigurat, 2. Nanaov trg, 3. Ganunmah, 4. Giparu, 5. Ehursag, 6. Šulgijev mauzolej, 7. Grobnice drevnih kraljeva, 8. Dublamah, 10. Pred-babilonske nastambe, 11. Enkijev hram, 12. Kasitska utvrda, 13. Nabonidska palača, 14. Neo-babilonski zid oko svetišta, 15. Neo-babilonske nastambe</small>